Je Jehanz, sires d’Arcies, fais savoir à touz ces qui ces presentes lettres verrunt et orrunt que autour un arpent et demi de pré que mes sires Henris de Seint Benoit tenoit de moi de fié à Polinei, louquel pré il a donné à Nostre Dame de Mouloimes tout lou servise sum pere que ge l’otroi à tenir à la devant dite eglise de Nostre Dame, quitemant et ligement, et que ge, ne mi hoir n’iront en contre ce don, ne ne feruns aler par autrui. Et pour ce que soit ferme chose et estable, ge ai scelées ce presentes lettres de mon seel. Ce fu fait an l’an de grace mil deux cent soissante dix et huit ou mois de marz.